Objava enotnega dokumenta iz člena 94, odstavek 1, točka (d), Uredbe (EU) št. 1308/2013 Evropskega parlamenta in Sveta ter sklica na objavo specifikacije proizvoda za ime v vinskem sektorju

(2022/C 147/05)

V skladu s členom 98 Uredbe (EU) št. 1308/2013 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo v dveh mesecih od datuma te objave.

ENOTNI DOKUMENT

„Vézelay“

PDO-FR-02406

Datum vložitve vloge: 3. december 2021

1. Ime za registracijo

Vézelay

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

To je suho in mirno belo vino bledo rumene zlate barve. Ima cvetlični značaj, ki ga podpirata velika svežina in mineralnost v ustih. S staranjem pridobi kompleksnost in prefinjenost.

Vina imajo najmanj 11-odstotni volumenski delež naravnega alkohola.

Po obogatitvi volumenski delež skupnega alkohola v vinu ne presega 13 %.

Končna vina, pripravljena za dajanje na trg, imajo najvišjo vsebnost fermentirnih sladkorjev (glukoze in fruktoze), in sicer:

— 3 grame na liter,

— ali 4 grame na liter, če je vsebnost skupnih kislin najmanj 55,10 miliekvivalentov na liter ali 4,13 grama na liter, izražena kot vinska kislina (ali 2,7 grama na liter, izražena kot H2SO4).

Druga analitska merila upoštevajo vrednosti iz evropskih predpisov.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

Postopek gojenja

Najmanjša gostota zasaditve vinske trte je 6 400 trsov na hektar, pri čemer je razdalja med vrstami največ 1,30 metra, razdalja med trsi v isti vrsti pa med 1 in 1,20 metra.

Pravila rezi

Postopek gojenja

Trsi se obrezujejo z največ 12 očesi na trs in največ 7,5 očes na kvadratni meter:

— bodisi s kratko rezjo (vinska trta v kordonski obliki royat in dvoramni kordon),

— bodisi z dolgo rezjo enojni guyot.

Rez na enojni guyot se lahko prilagodi:

— z drugim reznikom, ki omogoča premikanje položaja šparona iz leta v leto,

— s skrajšanim šparonom z največ tremi očesi in reznikom, omejenim na dve očesi.

Vinska trta se lahko ne glede na način rezi obreže na dodatna očesa pod pogojem, da je v fenološki fazi, ko ima trta 11 ali 12 listov, tako da je število enoletnih rodnih mladik na trs največ enako številu očes iz pravil za obrezovanje.

Vinifikacija

Omejitev pri obdelavi

— Prepovedana je uporaba kontinuiranih stiskalnic.

— Uporaba lesenih trsk je prepovedana.

Zorenje

Posebni enološki postopek

Vina zorijo vsaj do 1. marca leta, ki sledi letu trgatve.

b. Največji donosi

64 hektolitrov na hektar

6. Razmejeno geografsko območje

Trgatev grozdja, vinifikacija, obdelava in zorenje vin lahko potekajo v naslednjih občinah: Asquins, Saint-Père, Tharoiseau in Vézelay v departmaju Yonne.

7. Glavne sorte vinske trte

Chardonnay B

8. Opis povezave

8.1. Opis naravnih dejavnikov, ki prispevajo k povezavi

Regija Vézelien se nahaja na obrobju regionalnega naravnega parka Morvan na jugu departmaja Yonne v Burgundiji. Gre za dobro opredeljeno in neodvisno geografsko enoto, ki je 40 kilometrov oddaljena od vinorodnega območja Auxerrois in približno 100 kilometrov od prvih vinskih trt Côte d’Or. Vinske trte so združene na pobočjih občin Asquins, Saint Père, Tharoiseau in Vézelay na obeh straneh doline reke Cure, ki je pritok reke Yonne.

Za zemljepisno okolje, v katerem se je vinorodno območje Vézelay razvijalo skozi stoletja, je značilna morfogeneza. Dokončni dvig kristalinskega masiva Morvan med rodansko fazo (pliocen) je oblikoval njegovo tektoniko: Morvan je postal gorski obronek Centralnega masiva v jugovzhodnem delu sedimentne plasti pariškega bazena.

Lijak reke Cure, ki je vklesan v dolgo sedimentno zaporedje različno odpornih kamnin, se zdi kot amfiteater, v katerem je erozija povzročila zaporedje gričev in pobočij s prevladujočo južno in vzhodno lego. Zaradi teh gričev in kvest ima območje Vézelay poseben pokrajinski značaj sredi Burgundije.

Vinorodno območje se razteza po strmih pobočjih Cure in njenih stranskih dolinah na nadmorski višini od 250 do 300 metrov. Na levem bregu je substrat sestavljen iz laporjev in apnenca iz batonija (srednja jura), pobočja desnega brega pa so sestavljena predvsem iz laporno-glinastega zaporedja iz obdobja lias (spodnja jura).

Za visoke predele vinorodnega območja so značilna plitva erozijska tla, ki so pogosto prodnata in revna s finimi delci; njihova apnenčasta matična podlaga je zrahljana in spremenjena.

Nasprotno pa se na polovici in ob vznožju pobočja nahajajo vse bolj debeli talni nanosi, sestavljeni iz zgornje plasti bolj ali manj debelih in prodnatih apnenčastih koluvialnih nanosov, ki pokrivajo globoka apnenčasta in glinena tla, nastala zaradi sprememb različnih spodnjih kamnitih plasti: trdih apnencev, lapornih apnencev ali laporjev.

Za regijo Vézelien je značilno hladno oceansko podnebje s pogostimi in obilnimi padavinami. Vézelien se z letno količino padavin 800 mm močno razlikuje od drugih majhnih vinorodnih regij v Burgundiji. Zaradi bližine Morvana je pomlad vlažna, poletja so topla in nevihtna, zime pa so dokaj ostre, z dejansko nevarnostjo zmrzali.

Velike letne in tudi dnevne temperaturne razlike dajejo podnebju regije Vézelien celinsko značajsko noto. Dejansko se temperature pozimi pogosto spustijo do približno –10 °C. Poleti ni redka temperatura 30 °C. Povprečna razlika v skrajnih dnevnih temperaturah je v regiji Vézelien večja kot na območju Auxerrois, ki je zelo blizu, ali celo v departmaju Côte d’Or. Temperature se lahko gibajo od –4 °C (najnižja temperatura) do +8 °C (najvišja temperatura).

8.2. Opis človeških dejavnikov, ki prispevajo k povezavi

Vinorodno območje se šteje za kakovostno, kar je razvidno iz listine o plačilu davka na vinske trte iz leta 1137 in dokumenta, ki se nanaša na nekatere parcele, znane pod imenom Clos-au-Duc, v sektorju Nanchêvres občine Saint Père, v lasti burgundske vojvode. Jullien leta 1816 v „Topografiji vseh znanih vinogradov“ ni pozabil navesti, da vino Vézelay in zlasti parcele Clos de Vézelay spadajo v tretji razred, ki zajema žlahtna vina.

Trgovina z vinom Vézelay se je do konca 19. stoletja razvijala po zaslugi rečnega omrežja, ki je omogočalo prevoz vina v Pariz. S pojavom trtne uši leta 1884 na območju Auxerrois se je ta razvoj ustavil, vinogradniške površine pa so skoraj izginile.

Ker je zaradi množičnega odseljevanja s podeželja primanjkovalo človeških virov, se je obnova vinorodnega območja začela šele v sedemdesetih letih prejšnjega stoletja pod vodstvom peščice kmetov in s podporo člana departmajskega sveta Paula Flandina. Leta 1974 je bil ustanovljen sindikat za obnovo vinorodnega območja Vézelay.

S prvimi posajenimi trtami so preizkušali različne sorte vinske trte, gostote zasaditve in gojitvene oblike. Zelo hitro so začeli saditi vinsko trto, usmerjeno v proizvodnjo kakovostnih belih vin, narejenih iz sorte chardonnay B. Slednja je zasajena zelo na gosto in ima majhne donose.

Vinogradi so se hitro individualizirali v kmetijski krajini, razmejeni z živo mejo.

Zadruga, ki je bila leta 1990 ustanovljena z namenom obdelave in trženja vin, je močno prispevala k razvoju vinogradništva. Polovico lokalnega vinogradniškega sektorja zdaj sestavljajo člani zadruge – lokalni kmetje, ki se ukvarjajo s polikulturo in živinorejo ter vinogradništvom na majhnih površinah. Drugo polovico predstavljajo vinogradniki iz različnimi okolij, ki obdelujejo približno 10 hektarov zemljišč in želijo v regiji Vézelay razviti trgovino z ustekleničenim vinom, pri tem pa jim je v pomoč ta nedavno priznana označba in veliko število turistov na tem območju.

To, da so občine Asquins, Saint-Père, Tharoiseau in Vézelay leta 1989 pripadle geografskemu območju označbe „Bourgogne“, na katerem so se nato leta 1992 parcele razmejile, ter priznanje dodatne geografske označbe „Vézelay“, ki od leta 1998 spada pod označbo „Bourgogne“, odražata stalno iskanje kakovosti med vinogradniki z območja Vézelay.

8.3. Vzročna medsebojna povezava

Regija Vézelay je oddaljena od območij Auxerrois na severu in Côte d’Or na jugu ter je zaradi te svoje geografske neodvisnosti edinstvena vinorodna regija. Kljub skorajšnjemu izginotju, ki je posledica krize zaradi trtne uši, ima vinorodno območje Vézelay bogato zgodovino, ki sega v rimske čase. Ta kontinuiteta je dokaz, da ima to območje na bregovih reke Cure in na obrobju masiva Morvan posebno danost za proizvodnjo kakovostnih vin.

Apnenčasti in laporno-apnenčasti griči regije Vézelien, na katerih raste vinska trta, ki je osnova za vino z označbo „Vézelay“, imajo jugovzhodno do jugozahodno lego ter so zaščiteni pred hladnimi severnimi vetrovi. Te razmere so ugodne za gojenje tradicionalne burgundske sorte chardonnay B.

Lokalno podnebje, na katerega vpliva bližina masiva Morvan z visokimi gozdnatimi griči, ohranja kisline v grozdju in daje tem belim vinom večjo svežino, po kateri se razlikujejo od drugih burgundskih belih vin. K tej svežini v ustih prispevajo tudi okoliške krajinske značilnosti (relief, bližina morvanskih gozdov).

Zaradi teh lastnosti, ki so posledica hladnejšega lokalnega podnebja, se vina z območja Vézelay razlikujejo od drugih burgundskih belih vin, saj razvijejo zlasti arome belega cvetja (akacije in gloga).

Na vinorodnem območju se spoštuje burgundska tradicija gojenja: velika gostota zasaditve, kratka rez, špalirna oblika. Zaradi metod vinifikacije in razmeroma kratkih obdobij zorenja imajo vina z ZOP „Vézelay“, katerih glavne organoleptične lastnosti so svežina, mineralnost in cvetlične arome, poseben značaj.

Vinorodno območje se je postopoma zopet razširilo na najbolj ugodnih legah v pokrajini Vézelien. Prestižna okolica bazilike Vézelay ima zato zelo burgundski značaj, saj jo krasijo vinska trta in pašniki.

9. Bistveni dodatni pogoji

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Občine Côte-d’Or, ki sestavljajo območje v neposredni bližini, opredeljeno z odstopanjem za vinifikacijo, obdelavo in zorenje vin, so: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-le-Grand, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Vauchignon, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée in Vougeot.

Občine Rhône, ki sestavljajo območje v neposredni bližini, opredeljeno z odstopanjem za vinifikacijo, obdelavo in zorenje vin, so:

Alix, Anse, L’Arbresle, Les Ardillats, Arnas, Bagnols, Beaujeu, Belleville, Belmont-d’Azergues, Blacé, Le Bois-d’Oingt, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dareizé, Denicé, Dracé, Emeringes, Fleurie, Frontenas, Gleizé, Jarnioux, Juliénas, Jullié, Lacenas, Lachassagne, Lancié, Lantignié, Légny, Létra, Liergues, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Oingt, Les Olmes, Le Perréon, Pommiers, Pouilly-le-Monial, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Laurent-d’Oingt, Saint-Loup, Sainte-Paule, Saint-Romain-de-Popey, Saint-Vérand, Salles-Arbuissonnas-en-Beaujolais, Sarcey, Taponas, Ternand, Theizé, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux in Villié-Morgon.

Občine Sâone-et-Loire, ki sestavljajo območje v neposredni bližini, opredeljeno z odstopanjem za vinifikacijo, obdelavo in zorenje vin, so:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-lès-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-National, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-la-Loyère, Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Massy, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse, Vinzelles in Viré.

Občine Yonne, ki sestavljajo območje v neposredni bližini, opredeljeno z odstopanjem za vinifikacijo, obdelavo in zorenje vin, so:

Accolay, Aigremont, Annay-sur-Serin, Arcy-sur-Cure, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Champvallon, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cravant, Cruzy-le-Châtel, Dannemoine, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Mouffy, Moulins-en-Tonnerois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Sainte-Pallaye, Sainte-Vertu, Sarry, Senan, Serrigny, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézinnes, Villeneuve-Saint-Salves, Villiers-sur-Tholon, Villy, Vincelles, Vincelottes, Viviers, Volgré in Yrouerre.

Manjša geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Pri označevanju vin s kontrolirano označbo porekla se lahko navede ime manjše geografske enote, če:

— gre za ime kraja, zavedenega v katastru,

— je ta naveden na prijavi pridelka.

Velikost črk za navedbo imena kraja, zavedenega v katastru, niti po višini niti po širini ne presega polovične velikosti črk, ki sestavljajo ime kontrolirane označbe porekla.

Večja geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Pri označevanju vin s kontrolirano označbo porekla se lahko navede večja geografska enota, „Vin de Bourgogne“ ali „Grand Vin de Bourgogne“.

Navedba imena sorte vinske trte

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Kadar je na etiketi navedena sorta vinske trte, ta navedba ni v istem vidnem polju kot obvezne navedbe in je natisnjena s črkami velikosti največ 2 mm.

Sklic na objavo specifikacije

https://info.agriculture.gouv.fr/gedei/site/bo-agri/document_administratif-e788615d-fc6a-4b06-97a9-2171414b470c

(1) UL L 347, 20.12.2013, str. 671.